Rossiya mudofaa vazirligi Suriyada 40 harbiy xizmatchi halok bo‘lganini tasdiqlamadi

Rossiya mudofaa vazirligi Suriyada halok bo‘lgan harbiy xizmatchilar yashirincha dafn etilgani haqidagi xabarlarga izoh berib o‘tdi. Bu haqda “TASS” xabar bermoqda.

“Go‘yoki Suriyada halok bo‘lgan rossiyalik harbiy xizmatchilarning yashirincha dafn etilishi bo‘lmagan gap. Qurolli kuchlarga va Suriyadagi operatsiyaga aloqasi bo‘lmagan odamlarni harbiy qilib ko‘rsatishga urinishlar boshidan oxirigacha yolg‘ondir”, — dedi idora rasmiy vakili general-mayor Igor Konashenkov.
Muqaddam Reuters agentligi Suriyada Rossiyaning 40 nafar harbiy xizmatchisi halok bo‘lgani va yashirincha dafn etilgani haqida axborot tarqatgan edi.